ΓΡΑΠΤΗ ΕΡΩΤΗΣΗ E-1738/00

υποβολή: Ioannis Souladakis (PSE) προς την Επιτροπή

(31 Μαΐου 2000)

Θέμα: Χρηματοδότηση Νησιωτικών Περιοχών της Ευρωπαϊκής Ένωσης

Σε ποιές ενέργειες σκοπεύει να προβεί η Επιτροπή προκειμένου να δημιουργήσει την απαραίτητη νομική βάση για τη χρηματοδότηση των νησιωτικών περιοχών της Ευρωπαϊκής Ένωσης από τον καταρτιζόμενο προϋπολογισμό της Ε.Ε. για το έτος 2001, σύμφωνα με τα προβλεπόμενα στη Συνθήκη του Άμστερνταμ και τις ήδη ψηφισθείσες από το Ευρωπαϊκό Κοινοβούλιο κατευθυντήριες γραμμές του προϋπολογισμού για το 2001 (§ 33);

Απάντηση του κ. Barnier εξ ονόματος της Επιτροπής

(24 Ιουλίου 2000)

Η Επιτροπή δεν προβλέπει προς το παρόν τη δημιουργία νομικής βάσης για τη χρηματοδότηση των νησιωτικών περιοχών της Κοινότητας. Πράγματι, στο πλαίσιο τωνφιστάμενων κοινοτικών πολιτικών, θα δοθεί εφεξής ιδιαίτερη προσοχή στις εν λόγω περιοχές.

Η Σαρδηνία, η Σικελία, το σύνολο των ελληνικών νήσων καθώς και οι άκρως απομακρυσμένες περιφέρειες θα είναι επιλέξιμες στο πλαίσιο του στόχου 1 για την περίοδο του προγραμματισμού 2000-2006 των διαρθρωτικών ταμείων. Εξάλλου, μετά από τις αποφάσεις που έλαβε η Επιτροπή για 11 από τα 12 ενδιαφερόμενα κράτη μέλη, ένας μεγάλος αριθμός νήσων θα καλύπτεται από το στόχο 2 βάσει προτάσεων που θαποβάλλουν οι εθνικές αρχές.

Την 1 Ιουλίου 1999, η Επιτροπή ενέκρινε τις ενδεικτικές κατευθυντήριες γραμμές για τα προγράμματα των διαρθρωτικών ταμείων της περιόδου 2000-2006. Στις εν λόγω κατευθυντήριες γραμμές περιλαμβάνονται οι κοινοτικές προτεραιότητες για τη νέα περίοδο προγραμματισμού. Ορισμένες από τις προτεραιότητες αυτές συνδέονται άμεσα με τα προβλήματα τα οποία αντιμετωπίζουν οι νησιωτικές περιφέρειες: ανάγκη βελτίωσης της πρόσβασης στις περιφέρειες" χρησιμοποίηση ανανεώσιμων πηγών ενέργειας, σε σχέση ιδίως με το λευκό βιβλίο για κοινοτική στρατηγική κα πλαίσιο δράσης για τις ανανεώσιμες πηγές ενέργειας" προώθηση νέωνπηρεσιών στον τομέα των νέων τεχνολογιών επικοινωνίας(1)" καλή διαχείριση τωνδάτινων πόρων" στήριξη ενός διαρκούς τουρισμού ποιότητας, λαμβάνονταςπόψη τις δυνατότητεςποδοχής του κάθε χώρου.

Αφετέρου, οι γενικές κατευθύνσεις σχετικά με την κοινοτική πρωτοβουλία Interreg, που εγκρίθηκαν από την Επιτροπή στις 28 Απριλίου 2000(2), αναφέρουν ρητώς ότι η ένταξη των νησιωτικών περιφερειών αποτελεί τομέα προτεραιότητας στο πλαίσιο της διεθνικής συνεργασίας. Η προτεραιότητα αυτή θα πρέπει ναλοποιηθεί με την παροχή στις εν λόγω περιφέρειες κατάλληλης χρηματοδοτικής χορήγησης. Επιπλέον, στο πλαίσιο της διαπεριφερειακής συνεργασίας, προβλέπεται ότι θα πρέπει να δοθεί ιδιαίτερη προσοχή στη συμμετοχή των νησιωτικών περιφερειών.

Τέλος, προκειμένου να ληφθούν καλύτεραπόψη τα ειδικά φυσικά μειονεκτήματα των μικρών νήσων του Αιγαίου Πελάγους, ο κανονισμός (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγίου Πελάγους(3), προβλέπει ειδικά μέτρα για τα εν λόγω νησιά.

Πρέπει επίσης να τονισθεί ότι ορισμένα νησιά αποτελούν τμήμα μιας ιδιαίτερης ομάδας, αυτής των άκρως απομακρυσμένων περιφερειών, οι οποίες έχουν ένα σύνολο κοινών μειονεκτημάτων που καθορίζονται στο άρθρο 299 παράγραφος 2 (ex άρθρο 227) της συνθήκης ΕΚ. Για τις εν λόγω περιφέρειες, η Επιτροπή ενέκρινε, στις 14 Μαρτίου 2000(4), έκθεση σχετικά με την εφαρμογή του εν λόγω νέου άρθρου.

(1) COM(97)599.

(2) ΕΕ C 143 της 23.5.2000.

(3) ΕΕ L 184 της 27.7.1993.

(4) COM(2000)147 τελικό.